Publication: Magyar Közlöny
Issue: MK-1998-42 (Year: 1998, Number: 42)
Era: 1990-2004
Section: módosított 2/1993. (I. 27.) KHVM—KTM együttes rendelet előírásainak.
Paragraph Index: 628

3. Az új import igénylők engedélykérelmeinek benyújtása az engedélykérelmezés érvényes szabályainak betartásával, kérelmenként külön-külön, kizárólag tértivevénnyel ellátott ajánlott levélben történhet, a következő címre: Ipari, Kereskedelmi és Idegenforgalmi Minisztérium Engedélyezési Főosztály Budapest, Postafiók 111, 1880 A borítékon fel kell tüntetni a „Fogyasztási cikk kvóta pályázat, új import igénylő” utalást, valamint a 3. számú melléklet szerint a kvótakód számát (15. oszlop) és az értékplafon megnevezését is. 1998/42. szám Az engedélykérelemhez — ajánlott levélnek megfelelően bérmentesített — nagy alakú, megcímzett válaszborítékot kell csatolni. Az új import igénylők kérelmeiket 1998. június 22-től június 26-ig adhatják fel a 01., 02., 03., 06., 09., 10. és 11. számú kvótákra. Az új import igénylők egy pályázó által kérelmezhető kvótánkénti max. értékeit a 3. számú melléklet tartalmazza (14. oszlop). Amennyiben a június 22—26. közötti időszakban feladott engedélykérelmek meghaladják az új import igénylők részére elkülönített, kvótánként meghirdetett érték (személygépkocsi: db) 20%-át, az elosztás — az r. 9. §-a szerint —, viszonylati szempontok, illetve a túlkérelmezés figyelembevételével, a kérelmekben foglalt értékek és/vagy mennyiségek csökkentésével történhet.

Source: https://magyarkozlony.hu/hivatalos-lapok/f65531640d9131f0f6c48806bea0f01115e27683/dokumentumok/1f46443b7e671282590abcb62e5b44b59c6dff84/letoltes